কুমোরটুলির দেহভরা ট্রলিব্যাগ কেসে চাঞ্চল্যকর মোড়!

কলকাতা: মধ্যমগ্রামে পিসি শাশুড়ি খুনের ঘটনায় নয়া মোড় (Trolly Bag Madhyamgram)! আরও একটি ট্রলির খোঁজ পেল পুলিশ। অভিযুক্ত ফাল্গুনী ঘোষ ও তাঁর মা পুলিশি জেরায় শিকার করে একথা। বারাসাত আদালতে তোলা হলে সাতদিনের পুলিশি হেফাজত দেওয়া হয় তাঁদের। প্রাথমিক জিজ্ঞেসাবাদের পর মিলেছে দ্বিতীয় ট্রলির সন্ধান। বুধবার ঘটনার পুনর্নির্মাণ করা হয়। ঘটনাস্থলে নিয়ে আসা হয় ফাল্গুনী ও আরতিকে।

জেরার মুখে অভিযুক্তরা জানায়, খুনের জন্য হাতুড়ি, বঁটি এবং ছুড়ি ব্যবহার করা হয়েছিল। তাতে করেই রক্তমাখা শাড়ি ফেলা হয়। ঘটনার পুনর্নির্মাণের সময় তাঁরা জানায়, কোথায় খুনের অস্ত্র ফেলা হয়েছে। অভিযুক্তদের নির্দেশে পুকুরে নামে ডুবুরি। উদ্ধার হয় হাতুড়ি ও বঁটি। এখনও ছুড়ি উদ্ধার হয়নি।

আরও পড়ুন: হাইকোর্টের রায়ে স্বস্তিতে মিঠুন চক্রবর্তী

ডুবুরি নামিয়ে তল্লাশির সময় উদ্ধার হয় আরও একটি ট্রলি। সেই ট্রলি থেকে রক্তমাখা শাড়ি উদ্ধার হয়। তবে শাড়িটি কার? এখনও জানা যায়নি। পুলিশের প্রাথমিক অনুমান শাড়িটি নিহত সুমিতা ঘোষের শাড়ি হতে পারে। ঘটনা নিয়ে চলছে তদন্ত।

ইতিমধ্যেই ঘটনাস্থলে মোতায়েন করা হয়েছে পুলিশ। ব্যারাকপুর ডিএমজির টিম রয়েছে এলাকা জুড়ে। পুলিশ জানিয়েছে, তদন্তের স্বার্থে অভিযুক্তদের জিজ্ঞেসাবাদ করা হবে।